મેન્ડેલે માથું ધુણાવ્યું અને એ ત્યાંથી ચાલ્યો ગયો. એના મનમાં ખોટી રીતે એવી ધારણા બંધાઈ ગઈ કે જરૂર બેંકરે એ નાણાંમાંથી ખાસ્સી રકમ મારી લીધી હશે! હકીકતે, બેંકર સાવચેતી દાખવી રહ્યો હતો. છેવટે એ રકમ પ્લાઝોવના ઝિઓનિસ્ટ કેદીઓના હાથમાં જ પહોંચાડવામાં આવી, અને અલ્તા રબનરે આપેલી એ નાણાંની પહોંચ પણ સેદલસેક દ્વારા સ્પ્રિંગમેન સુધી પહોંચાડી દેવામાં આવી. એવું લાગે છે, એ રકમનો એક હિસ્સો ક્રેકોવ સિવાયના અન્ય શહેરોમાંથી આવેલા યહૂદીઓ પાછળ પણ ખર્ચવામાં આવ્યો હતો, જેમને ક્રેકોવમાં કોઈના તરફથી સ્થાનિક મદદ મળતી ન હતી.